==== Antropomorfisme ====
Animisme forveksles ofte med [[antropomorfisme]], da begge dækker over måder, hvorpå mennesker interagerer med og forstår den ikke-menneskelige verden omkring dem, men de repræsenterer forskellige tilgange.  <ref>Malgorzata Karpinska-Krakowiak, Martin Eisend: The Effects of Animistic Thinking, Animistic Cues, and Superstitions on Brand Responses on Social Media, Journal of Interactive Marketing,Volume 55,2021,Pages 104-117,</ref>.  I korte træk kan man sige, at antropomorfisme handler om at forstå ikke-menneskelige ting ved at tildele dem menneskelige egenskaber, mens animisme går ud på at anerkende en åndelig eller besjælet karakter i hele den ikke-menneskelige verden. Antropomorfisme henviser således til tendensen til at tildele menneskelige egenskaber, træk eller følelser til ikke-menneskelige væsener, genstande eller fænomener<ref>https://www.britannica.com/topic/anthropomorphism</ref>. Dette kan indebære at tilskrive personlighed, menneskelige intentioner, menneskelig bevidsthed eller menneskelige følelser til dyr, naturfænomener, maskiner eller abstrakte begreber. Det er en form for personificering, hvor ikke-menneskelige ting bliver forstået eller beskrevet med menneskelige begreber, som f.eks. i tegnefilm og eventyr.
Filosofi